CELEX: 32019R0110
Language: da
Date: 2019-01-24 00:00:00
Title: Kommissionens gennemførelsesforordning (EU) 2019/110 af 24. januar 2019 om tilladelse til udvidelse af anvendelsen af olie af Allanblackia-frø som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (EØS-relevant tekst.)

25.1.2019   
               
               
                  DA
               
               
                  Den Europæiske Unions Tidende
               
               
                  L 23/11
               
            
         KOMMISSIONENS GENNEMFØRELSESFORORDNING (EU) 2019/110
         af 24. januar 2019
         om tilladelse til udvidelse af anvendelsen af olie af Allanblackia-frø som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001, særlig artikel 12 (1), og
         ud fra følgende betragtninger:
         
                     (1)
                  
                  
                     I forordning (EU) 2015/2283 fastsættes det, at kun nye fødevarer, der er godkendt og opført på EU-listen, må markedsføres i Unionen.
                  
               
                     (2)
                  
                  
                     Kommissionens gennemførelsesforordning (EU) 2017/2470 (2) om EU-listen over nye fødevarer blev vedtaget i henhold til artikel 8 i forordning (EU) 2015/2283.
                  
               
                     (3)
                  
                  
                     I henhold til artikel 12 i forordning (EU) 2015/2283 skal Kommissionen forelægge et udkast til gennemførelsesretsakt, som godkender markedsføring i Unionen af en ny fødevare og ajourføring af EU-listen.
                  
               
                     (4)
                  
                  
                     Ved Kommissionens beslutning 2008/559/EF (3) blev der i overensstemmelse med fEuropa-Parlamentets og Rådets orordning (EF) nr. 258/97 (4) og efter udtalelse fra Den Europæiske Fødevaresikkerhedsautoritet (i det følgende benævnt »autoriteten«) (5) givet tilladelse til markedsføring af olie af Allanblackia-frø som en ny fødevare til anvendelse i smørbare gule fedtstoffer og smørbare produkter baseret på fløde.
                  
               
                     (5)
                  
                  
                     Den 22. september 2014 indgav virksomheden Unilever NV/Unilever PLC en ansøgning til Nederlandenes kompetente myndigheder i overensstemmelse med artikel 4 i forordning (EF) nr. 258/97 om udvidelse af anvendelsen af og anvendelsesniveauerne for olie af Allanblackia-frø. I ansøgningen blev der anmodet om at udvide anvendelsen af olie af Allanblackia-frø til at omfatte yderligere én fødevarekategori, nemlig blandinger af vegetabilske olier og mælk, og om at hæve maksimumsindholdet af olie af Allanblackia-frø i visse fødevarekategorier, hvortil der allerede blev givet tilladelse ved beslutning 2008/559/EF. I ansøgningen blev der ligeledes anmodet om en ændring af specifikationen for olie af Allanblackia-frø, navnlig for så vidt angår: forenklingen af angivelsen af små mængder af følgende mættede fedtsyrer: laurin-, myristin- og palmitinsyre til ét kombineret parameter (C12:0 — C14:0 — C16:0); udeladelsen af angivelsen af små mængder (hver på under 1 %) palmitolein- og arachinsyre og inddragelsen af flerumættede fedtsyrer; udeladelsen af angivelsen af iodtallet; at hæve maksimumsindholdet af transfedtsyrer (fra ≤ 0,5 % til ≤ 1 %); at hæve grænseværdierne for peroxidtallet (fra ≤ 0,8 til ≤ 1,0 meq/kg); at hæve maksimumsindholdet af uforsæbelige stoffer (fra ≤ 0,1 % til ≤ 1 %). Autoriteten har ingen sikkerhedsmæssige betænkeligheder ved de foreslåede ændringer af specifikationsparametrene.
                  
               
                     (6)
                  
                  
                     Den 13. december 2017 udsendte Nederlandenes kompetente myndighed sin første vurderingsrapport. Den konkluderede i denne rapport, at udvidelsen af anvendelserne af og anvendelsesniveauerne for olie af Allanblackia-frø og ændringen af specifikationen for olie af Allanblackia-frø opfylder kriterierne for nye fødevarer, jf. artikel 3, stk. 1, i forordning (EF) nr. 258/97.
                  
               
                     (7)
                  
                  
                     I henhold til artikel 35, stk. 1, i forordning (EU) 2015/2283 skal en ansøgning om markedsføring af en ny fødevare i Unionen, der er indgivet til en medlemsstat i overensstemmelse med artikel 4 i forordning (EF) nr. 258/97, og som der ikke er truffet endelig beslutning om inden den 1. januar 2018, behandles som en ansøgning i henhold til forordning (EU) 2015/2283.
                  
               
                     (8)
                  
                  
                     Ansøgningen om udvidelse af anvendelsen af olie af Allanblackia-frø blev indgivet til en medlemsstat i overensstemmelse med artikel 4 i forordning (EF) nr. 258/97, og ansøgningen opfylder ligeledes kravene i forordning (EU) 2015/2283.
                  
               
                     (9)
                  
                  
                     I overensstemmelse med artikel 10, stk. 3, i forordning (EU) 2015/2283 rådførte Kommissionen sig den 25. april 2018 med autoriteten og anmodede den om at afgive en videnskabelig udtalelse ved at foretage en vurdering af olie af Allanblackia-frø som en ny fødevare.
                  
               
                     (10)
                  
                  
                     Den 27. juni 2018 vedtog autoriteten den videnskabelige udtalelse om sikkerheden vedrørende olie af Allanblackia-frø med henblik på udvidede anvendelser heraf i blandinger af vegetabilske olier og mælk og i smørbare gule fedtstoffer og smørbare produkter baseret på fløde med op til 30 % (w/w) (6) som ønsket af ansøgeren. Denne udtalelse opfylder kravene i artikel 11 i forordning (EU) 2015/2283. Blandinger af vegetabilske olier og mælk henhører under følgende fødevarekategori: Mejeriprodukt-analoger, herunder »beverage whiteners«.
                  
               
                     (11)
                  
                  
                     Autoritetens udtalelse giver et tilstrækkeligt grundlag til at fastslå, at olie af Allanblackia-frø med den ændrede specifikation ved de foreslåede anvendelser og anvendelsesniveauer er i overensstemmelse med artikel 12, stk. 1, i forordning (EU) 2015/2283.
                  
               
                     (12)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            
               1.   De oplysninger i EU-listen over godkendte nye fødevarer, jf. artikel 8 i gennemførelsesforordning (EU) 2017/2470, der vedrører stoffet olie af Allanblackia-frø, ændres som angivet i bilaget til nærværende forordning.
            
            
               2.   De i stk. 1 omhandlede oplysninger i EU-listen skal omfatte de anvendelsesbetingelser og mærkningskrav, der er fastsat i bilaget til nærværende forordning.
            
         
         
            Artikel 2
            Bilaget til gennemførelsesforordning (EU) 2017/2470 ændres som anført i bilaget til nærværende forordning.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 24. januar 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 327 af 11.12.2015, s. 1.
         
            (2)  Kommissionens gennemførelsesforordning (EU) 2017/2470 af 20. december 2017 om EU-listen over nye fødevarer i overensstemmelse med Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 72).
         
            (3)  Kommissionens beslutning 2008/559/EF af 27. juni 2008 om tilladelse til markedsføring af olie af Allanblackia-frø som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (EUT L 180 af 9.7.2008, s. 20).
         
            (4)  Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (EFT L 43 af 14.2.1997, s. 1).
         
            (5)  EFSA's NDA-panel (Ekspertpanelet for Ernæring, Nye Fødevarer og Fødevareallergener), 2007. Safety of Allanblackia seed oil for use in yellow fat and cream based spreads, EFSA Journal (2007) 580, 1-10.
         
            (6)  EFSA Journal 2018 16(8):5362.
      
      
         
            BILAG
            I bilaget til gennemførelsesforordning (EU) 2017/2470 foretages følgende ændringer:
            
                        1)
                     
                     
                        Oplysningerne vedrørende »olie af Allanblackia-frø« i tabel 1 (Godkendte nye fødevarer) affattes således:
                        
                                    Godkendt ny fødevare
                                 
                                 
                                    Anvendelsesbetingelser for den nye fødevare
                                 
                                 
                                    Supplerende specifikke mærkningskrav
                                 
                                 
                                    Andre krav
                                 
                              
                                    »Olie af
                                       
                                          Allanblackia
                                       
                                       -frø
                                    
                                 
                                 
                                    
                                       Specificeret fødevarekategori
                                    
                                 
                                 
                                    
                                       Maksimumsindhold
                                    
                                 
                                 
                                    Den nye fødevare betegnes »olie af Allanblackia-frø« på mærkningen af de fødevarer, der indeholder den«
                                 
                                 
                                     
                                 
                              
                                    Smørbare gule fedtstoffer og smørbare produkter baseret på fløde
                                 
                                 
                                    30 g/100 g
                                 
                              
                                    Blandinger af vegetabilske olier (*) og mælk (der henhører under følgende fødevarekategori: Mejeriprodukt-analoger, herunder »beverage whiteners«)
                                 
                                 
                                    30 g/100 g
                                 
                              
                                    
                                                (*)
                                             
                                             
                                                Undtagen olivenolie og olie af olivenpresserester som defineret i del VIII i bilag VII forordning (EU) nr. 1308/2013
                                             
                                          
                              
                  
                        2)
                     
                     
                        Oplysningerne vedrørende »olie af Allanblackia-frø« i tabel 2 (Specifikationer) affattes således:
                        
                                    Godkendt ny fødevare
                                 
                                 
                                    Specifikationer
                                 
                              
                                    »Olie af
                                       
                                          Allanblackia
                                       
                                       -frø
                                    
                                 
                                 
                                    
                                       Beskrivelse/definition:
                                    
                                    Olie af Allanblackia-frø udvindes af frøene af Allanblackia-arterne: A. floribunda (synonym med A. parviflora) og A. stuhlmannii.
                                    
                                       Fedtsyresammensætning (udtrykt i % af det samlede fedtsyreindhold):
                                    
                                    Laurinsyre — Myristinsyre — Palmitinsyre (C12:0 — C14:0 — C16:0): samlet indhold af disse syrer < 4.0 %
                                    Stearinsyre (C18:0): 45-58 %
                                    Oliesyre (C18:1): 40-51 %
                                    Flerumættede fedtsyrer: < 2 %
                                    
                                       Karakteristik:
                                    
                                    Frie fedtsyrer: højst 0,1 % af det samlede fedtsyreindhold
                                    Transfedtsyrer: højst 1,0 % af det samlede fedtsyreindhold
                                    Peroxidtal: højst 1,0 meq/kg
                                    Uforsæbelige bestanddele: højst 1,0 % (w/w) af olien
                                    Forsæbningstal: 185-198 mg KOH/g«